Jällegi on kätte jõudnud  Ferrino 36 h matkaspordi võistluse eelpäev - täna õhtul stardivad vaprad mees- ja segakonnad (jah, sest naiskondi sel aastal stardis ei ole) Võrumaal, Kirkumäe matkakeskusest rajale, et läbida 36 h kontrollaja jooksul etteantud rada    Eile õhtul tegime traditsioonilisi ettevalmistusi ehk vaaritasin multitoitu: pastarooga ja pirukaid muidugi. Võileivad ja erinevad batoonid/geelid lähevad kotti veel tänagi. Heiti pakkis samal ajal varustust kokku. Natuke nukker tunne puges sedasi toimetades  põue.. jah, sest sellel aastal mina rajal hommikust linnulaulu ei kuula. Kaasa lähen täna Võrumaale siiski ja rattagi võtan ühes, loodetavasti saan laupäeva päeval siis võistlusele ka raja ääres kaasa elada. Aga see pole ju päris see..